Símbolos dos movementos pagáns contemporáneos. De esquerda a dereita: eslavo • celta • xermánico • letón • helénico • armenio • romano • kemético • Wicca • finés • húngaro • lituano • estoniano • Adyghe Habze • semítico • Movemento da deusa.
O **neopaganismo**, tamén coñecido como **paganismo contemporáneo**, é un conxunto de movementos relixiosos modernos inspirados en formas de relixiosidade anteriores ó cristianismo, a miúdo emparellado cunha interpretación relixiosa da ecoloxía moderna Malia compartir semellanzas entre eles, os movementos relixiosos contemporáneos son diversos.

O paganismo contemporáneo foi caracterizado por Dennis Carpenter como "unha síntese de inspiración histórica e creatividade actual", nunha mestura de influencias pre-cristiás, folclóricas e fontes etnográficas, coa fin de formar novos movementos. A medida en que os pagáns contemporáneos usan esas fontes é diferente, moitos seguen unha espiritualidade que é totalmente moderna, mentres que outros intentan reconstruír ou revivir as relixións étnicas indíxenas coa maior precisión posible. O politeísmo, o animismo, e o panteísmo son comúns na teoloxía pagá. Entre as celebracións máis comúns entre os neopagáns están os festivais da Roda do Ano.

Teoloxía
--------

Practicamente todas as relixións neopagás son panteístas: recoñecen a existencia dunha realidade última unitaria, un principio divino que enche todo o existente. Na relixión wiccana, por exemplo, os principios creativos son dous e da unión e alternancia desta bipolaridade xérase a vida.

A cosmoloxía é un dos puntos de coincidencia entre as distintas relixións neopagás. A creación pagá é un proceso de desenvolvemento natural, troco e evolución da existencia; entenden que ese proceso está causado por Deus, pero non orixinado por el, porque a creación é un mecanismo derivado da emancipación da divindade no mundo e a súa manifestación. O motor que causa o nacemento, crecemento e morte das cousas, así coma os ciclos da vida, sería o espírito divino presente no cosmos.

Ética e moral
-------------

Todas as relixións neopagás teñen en común un sentido ético similar, que pon o acento sobre o respecto á natureza. A natureza no referente ao sagrado, porque é xerada pola divindade, é respectada hoxe na súa forma e expresión. Respecto pola natureza é un respecto ecolóxico xa que en moitas tradicións a Deusa Nai é identificada coa propia natureza. O neopaganismo en cada unha das súas formas recoñece o rol central da natureza no proceso que portou o home a envolverse, a coñecer o mundo, a desenvolver as súas peculiaridades, a descubrir cal é a beleza da existencia. Ademais do respecto ao ecoloxismo, respecto á natureza significa respecto dos *seres naturais* de cada home e de cada criatura: cada un é respectado e valorizado por iso que é, polo seu *eu*; cada un é divino na súa particularidade. Isto está baixo a liña da natureza múltiple e multicolor da vida. O neopaganismo ofrece, xa que logo, unha significativa ética social, que permite ao home vivir respectando totalmente ao próximo, este respecto tradúcese en respecto a calquera diferenza. O ensino pagán se fundamenta, xa que logo, en preceptos que poden ser facilmente traducidos como regras de vida cotiá e particular e o campo ecolóxico e no campo social; simples regras éticas de aproximación á cotidianidade que permite a realización dunha harmonía que subliña o legado do home co mundo, co próximo e coa terra.

Notas
-----

1. ↑  Adler, Margot (2006). *Drawing Down the Moon: Witches, Druids, Goddess-Worshippers and Other Pagans in America*. Londres: Penguin Books. pp. 13. ISBN 978-0-14-303819-1.
2. ↑  Lewis, James R (2004). *The Oxford Handbook of New Religious Movements*. Londres and Nova York: Oxford University Press. pp. 13. ISBN 0-19-514986-6.
3. ↑  Carpenter 1996, p. 40.
4. ↑  Carpenter 1996. p. 47.
5. ↑  Adler 2006. pp. 3-4.
6. ↑  Wigington, Patti. "The Eight Pagan Sabbats – The Pagan Wheel of the Year". *About.com*. Arquivado dende o orixinal o 05 de agosto de 2016. Consultado o 19 de marzo de 2013.

Véxase tamén
------------

### Bibliografía

* Carpenter, Dennis D. (1996). "Emergent Nature Spirituality: An Examination of the Major Spiritual Contours of the Contemporary Pagan Worldview". En Lewis, James R. *Magical Religion and Modern Witchcraft* (en inglés). Albany: State University of New York Press. ISBN 978-0-7914-2890-0.

| * v
* c
* e
Neopaganismo |
| --- |
| Relixións maiores | 
* Wicca
* Etenismo
* Celtismo
* Dodecateísmo
* Esteuropeo
* Kemetismo

 |
| Relixións menores | 
* Vía Romana agli Dèi
* Indopaganismo
* Gaianismo
* Cristopaganismo
* Cadiscismo
* Olimpianismo
* Xudeopaganismo

 |
| Sistemas ideolóxicos | 
* Eclettismo
* Reconstrucionismo
* Mundialismo
* Xeneticismo
* Ecopaganismo
* Tecnopaganismo

 |

|  |  |
| --- | --- |
| Control de autoridades | 
* Wd: Q189753
* BNCF: 30070
* BNF: 137416920
* EBID: ID
* GND: 4272486-7
* JSTOR: contemporary-paganism
* LCCN: sh96007529
* NKC: ph123346
* Treccani: neopaganesimo

 |